A fellegekhez
Háborogva, csüggedezve
Állok a sík közepén,
Uj keservvel, új bánattal
A bejött év kezdetén.

Búsan nézem a fölöttem
Elvonúló felleget,
S a fuvalmat, mellyet éjszak
Zúgva délnek ereget.

Oh az égnek fellegével,
A vad éjszak vad szelével
Délre sóhajt e kebel ─
S ott talán már a lyány szíve,
Mást vidámít, mást ölel. 
Versek
Vörösmarty Mihály
Magyar irodalom 1772-től 1849-ig